
Мерките са приети на заседание на педагогическия съвет - Протокол № 1/17.09.2025 г. и са утвърдени със Заповед № 109/09.10.2025 г. на  директора на ДГ № 173 „Звънче“.

ВЪВЕДЕНИЕ
Управлението на качеството е непрекъснат процес на организационно развитие, основан на анализиране, планиране, изпълнение на дейности, оценяване и внасяне на подобрения в работата на детската градина.
Повишаването на качеството на образованието се постига чрез приемственост и синхрон между проверените традиции на българската образователна система и предизвикателствата на съвременните иновации и технологии.
Мерките за повишаване на качеството на образованието са съобразени с изискванията на Закона за предучилищно и училищно образование, за модернизиране на образователната система и с общия интерес – детската градина да се превърне в привлекателна среда за обучение, възпитание и социализация на децата и активен участник                   в модели за „учене през целия живот”.
Оценяване на качеството на образованието се извършва чрез самооценяване и инспектиране.
Самооценяването се извършва при условия и по ред, определени с държавния образователен стандарт за управлението на качеството в институциите, а инспектирането - при условия и по ред, определени с държавния образователен стандарт за инспектирането на детските градини и училищата.
Съобразно изисквания в Закона за предучилищното и училищното образование, свързан с управлението на качеството в детската градина, е въведено изискването за самооценяване (вътрешна система за управление на качеството в училищата и детските градини). То се извършва ежегодно от комисия в детската градина, чрез дейности, процедури и критерии, приети  от детската градина.

Областите, които подлежат на самооценяване, са:

1. Управлението - ефективното разпределяне, използването и управлението на ресурсите за повишаване на качеството в институцията; взаимодействие на детската градина с родителската общност; дейността на Обществения съвет към детската градина.
2. Образователният процес, който включва обучение, възпитание и социализация; взаимодействието на образователната институция с всички заинтересовани страни.

В процеса на оценяване участват децата от различните възрастови групи, учителите, директора ,  както и родителите.

ЕТАПИ НА САМООЦЕНЯВАНЕТО:

1. Определяне на работната група.
2. Обучение на членовете на работната група.
3. Подготовка – работната група предлага на директора дейностите, процедурите, критериите, показателите и инструментите за самооценяване на качеството на предоставяното образование в детската градина ( вписват се в правилника за дейността на детската градина, приемат са на педагогически съвет и се утвърждават от директора).
4. Провеждане на информационна кампания сред учителите и родителите.
5. Проучване на мнението на родителите за качеството на образователните услуги и цялостната дейност на детската градина.
6. Провеждане на самооценяването.
7. Обработване на информацията от проведеното самооценяване. 
8. Анализиране на получените резултати от самооценяването.
9. Предлагане на мерки за повишаване на качеството на предоставяното образование, възпитанието и социализацията на всички участници в процеса на самооценяване.
10. Изготвяне на доклад- анализ за процеса на самооценяване, оценка на резултатите и  постиженията, от проведената дейност от самооценяването.
11. Утвърждаване на доклада от самооценяването.

ПРИНЦИПИТЕ ЗА УПРАВЛЕНИЕ НА КАЧЕСТВОТО СА:

1. Равен достъп до качествено образование и приобщаване на всяко дете.
2. Ориентираност към интереса и към мотивацията на детето, към възрастовите и социалните промени в живота му, както и към способността му да прилага усвоените компетентности на практика.
3. Ефективно планиране на политики, мерки и дейности за изграждане на цялостна система за прилагане на компетентно обучение, при спазване на държавните образователни стандарти.
4. Равнопоставеност и недопускане на дискриминация.
5. Ефективно управление на ресурсите (човешки, материални, финансови и др.).
6. Запазване и развитие на българската възпитателно-образователна традиция.
7. Съхраняване на културното многообразие и приобщаване чрез българския език.
8. Хуманизъм и толерантност.
9. Автономия за провеждане на образователни политики, в организацията, методите и средствата на обучение за гарантиране на качествено обучение.
10. Прозрачност на управлението и предвидимост на развитието на образователната институция.
11. Иновативност и ефективност в педагогическите практики и в организацията на образователния процес.
12. Рационално използване на времето.
13. Непрекъснат процес на развитие и усъвършенстване на детската градина и повишаване на образователните резултати.

УПРАВЛЕНИЕ НА КЕЧЕСТВОТО В ДЕТСКА ГРАДИНА № 173 „ЗВЪНЧЕ“:

Детската градина осигурява условия за физическото, познавателното, езиковото, духовно-нравственото, социалното, емоционалното и творческото развитие на децата, отчитайки значението на играта в процеса на педагогическото взаимодействие.
Управлението на качеството е процес на създаване от детската градина на условия за:
1. Приемане на политики, определяне на целите на ДГ и дейностите за реализирането им.
2. Осигуряване на ефективна организация на дейностите.
3. Проследяване на постиженията на всяко дете, оценка на постигнатите резултати при съпоставянето им с очаквания резултат.
4. Своевременна и адекватна корекция и внасяне на подобрения при необходимост.


МИСИЯ НА ДЕТСКА ГРАДИНА № 173 „ЗВЪНЧЕ“:
         Детска градина № 173 „Звънче“ поставя основите в личностното развитие на бъдещите граждани на Европа, съхранили своята национална, културна и родова идентичност.
         Мисията на детска градина № 173 „Звънче“ е да създава в партньорство с родителите и обществеността,  модерна и благоприятна среда за развитие на всяко дете, в която:
1. Да съхраним уникалността на всяка детска личност; 
2. Да осигурим достъп до качествено предучилищно образование, чрез възможността децата да се развиват като отговорни, грижовни и активни членове на обществото; 
3. Да осигурим позитивна среда и оптимални условия за възпитание, социализиране, обучение и отглеждане на щастливи и духовно богати детски личности, на основата на успешно съчетание на българските национални традиции с европейските ценности, чрез изграждане на партньорства и взаимоотношения на толерантност и разбирателство с родители и общественост;
4. Да осигурим равен достъп, подкрепа за развитие и приобщаване в системата на предучилищното образование на всяко дете, като предпоставка за равноправна и пълноценна личностна реализация;
5. Да създадем благоприятна, позитивна и разнообразна среда за детското развитие; 
6. Да формираме обща култура, запазване и укрепване на здравето на децата в предучилищна възраст, развитие на техните физически, интелектуални, морални, естетически и личностни качества; 
7. Да поддържаме физическа дееспособност на децата, да подготвяме за пълноценен, активен и здравословен начин на живот, укрепвайки физическото и психическо им здраве и да ги подготвяме за училище;
8. Да мотивираме учителите да реализират уменията си в най-висока степен, като  използват съвременните педагогически технологии и стратегии за работа с деца,  работа в електронна среда за овладяване на държавния образователен стандарт; 
9. Да положим основите у децата за учене през целия живот, чрез предоставяне на образователен продукт, отговарящ на европейските критерии и изисквания за качествено образование;
10. Да открием, съхраним и развием таланта на всяко дете, за да се изявява пълноценно, да придобива с желание нови знания, умения и компетентности и да израства като самостоятелна, мислеща и социално отговорна личност. 

ВИЗИЯ НА ДЕТСКА ГРАДИНА № 173 „ЗВЪНЧЕ“:
Визията за развитие на детска градина № 173 „Звънче“ се състои в това да бъде: 
1. Съвременна и модерно функционираща детска градина;
2. Предпочитано и любимо място на децата, където се гарантира тяхното умствено, емоционално, социално, личностно и здравно-физическо развитие  и  се формират устойчиви нагласи и мотивация за учене през целия живот;
3. Място за взаимно доверие, сътрудничество и просперитет на деца, педагози и родители, място, където детето намира кръг от съмишленици, за да утвърди своя собствен ритъм и личен опит;
4. Позитивна среда за толерантност и благополучие на детето, среда за културно, възпитателно-образователно взаимодействие, съгласие и подкрепа между детска градина, родители и общественост;
5. Средище на хора, които обичат децата и професиите си, поддържат квалификацията си на съвременно равнище, стремят се към висока професионална реализация и са удовлетворени от работата си; 
6. Център за родители, търсещи и намиращи подкрепа, съгласие и сътрудничество. 

ПРИОРИТЕТИ :

1. Осигуряване качествен и ефективен възпитателно-образователния процес, чрез ориентация към личностно-центрирания подход и стимулиране на развитието, творческите заложби, интереси, потребности и потенциал на всяко дете.
2. Повишаване квалификацията на учителите и кариерно израстване.
3. Обмен на добри практики по различни образователни направления.
4. Въвеждане на ИКТ за по-голяма ефикасност на преподавателската работа.
5. Добра координация и сътрудничество с родители и обществената среда за успешното осъществяване на националната и областна образователна политика. 
6. Утвърждаване на детската градина като институция, културно и спортно средище за деца, осъществяваща емоционално, интелектуално, социално, духовно-нравствено, физическо развитие и подкрепа за всяко дете. 
7. Разширяване и модернизация на вече осъществените и изградени условия на ползване на материално - техническата база на детската градина.
ЦЕЛИ ЗА ПОВИШАВАНЕ НА КАЧЕСТВОТО НА ОБРАЗОВАНИЕ В ДГ №173  „ЗВЪНЧЕ“:
1. Качество на организация на дейностите:
· работещи политики и цели, в стратегията за развитие на институцията (стратегия за развитие на общността, програмна система, програми);
· качество на образователната среда: необходими планове за ефективен образователен процес, заповеди и др.;
· обхват и задържане на децата в ДГ;
· превенция на проблемното поведение;
· воденето и съхранението на документацията.
· конкурентоспособност в условията на променящата се външна среда.
2. Повишаване квалификацията на учителите и кариерно израстване.
3. Качество на образователния процес:
· качество на програмната система;
· качество на организацията на обучение (групи, прием, учебно и неучебно време); 
· качество на педагогическото взаимодействие в процеса на обучение (организация на педагогическата ситуация, използване на съобразени с възрастовата група методи, подходи, техники на работа и прилагане на индивидуален подход);
· усвояване на компетентностите, дефинирани като очаквани резултати от възпитанието, обучението и социализацията на децата за всяка възрастова група по образователни направления;
· качество на педагогическото взаимодействие за подкрепа на личностно развитие на децата (развитие на умения за учене, за работа в екип, обща и допълнителна подкрепа, система за поощряване на децата).
4. Качество на управлението на ресурсите (качество на микроклимата в детската градина, информационна осигуреност и регламентация на дейностите, кадрова осигуреност – професионална ангажираност, атестиране, професионална квалификация и кариерно развитие, финансова и материално-техническа осигуреност).
5. Качество на образователната среда (институционална среда).
6. Качество на взаимодействието и сътрудничеството с родители като партньори в образователния процес и заинтересованите страни (програма за работа с родителите).
     ЗАДАЧИ:
1. Планиране, организация и контрол на дейността на детската градина.
2. Осъществяване на привлекателен и мотивиращ процес на образование, възпитание и социализация.
3. Осигуряване на качествено и ефективно образование, възпитание, социализация и отглеждане.
4. Обмен на добри практики по различни образователни направления.
5. Проследяване на постиженията на децата в началото и края на учебната година.
6. Повишаване успеваемостта на децата и придобиване на повече практически умения.
7. Повишаване квалификацията на учителите и кариерно израстване.
8. Взаимодействие с родителската общност и други заинтересовани представители на местната общност.
9. Разширяване и модернизация на вече осъществените и изградени условия на ползване на материално - техническата база на детската градина.
10. Делегиране на правомощия. 
11. Настойничество на учителите с малък професионален опит.
12. Контрол над ефикасността на преподавателската работа.
МЕРКИ ЗА ПОВИШАВАНЕ КАЧЕСТВОТО НА ОБРАЗОВАНИЕ В ДЕТСКА ГРАДИНА № 173 „ЗВЪНЧЕ“:

1. Изградена и придържане към изпълнението на Стратегия за развитие на детската градина.
2. Изграден План за действие и финансиране на Стратегията за развитие на детската градина.
3. Ежегоден отчет за изпълнението на Стратегията за развитие и Плана за действие и финансиране.
4. Изграждане на Програмна система като част от Стратегията за развитие на детската градина.
5. Актуализиране на Правилника за дейността на детската градина.
6. Актуализиране на Годишния план за дейността на детската градина и Плана за квалификация.
7. Ежегоден отчет за изпълнение на Годишния план за дейността на детската градина.
8. Приемане на програма за превенция на ранно напускане на деца.
9. Приемане на програма за предоставяне на равни възможности и за приобщаване на деца от уязвими групи.
10. Изградена ефективна система за превенция, интервенция и подкрепа при прояви на тормоз и насилие – планове, програми, анкети и др.
11. Правила за поведение в детските групи.
12. Изградена позитивна и подкрепяща образователна среда.
13. Изградена система за поощряване и награждаване на децата.
14. Изградена система от символи и ритуали в детската градина.
15. Проведен скрининг за оценка на развитието на детето.
16. Обучени педагогически специалисти.
17. Изграждане на ефективна и позитивна информационна среда за родители.
18. Тематични разпределения за всяка възрастова група.
19. Избор на подходящи методи и форми за проследяване на постиженията на децата.
20. Подготовка на дидактични материали, избор на познавателни книжки.
21. Рационално използване на физическата среда с оглед ефективно протичане на образователния процес – избор на салон, занималня, площадка и др.
22. Педагогическата ситуация се провежда в съответствие с планираната дидактическа работа. 
23. Структурата на педагогическата ситуация е ясно формулирана, съобразена с поставените цели, ориентирана към постигане на очакваните резултати. 
24. Обемът на образователно съдържание е съобразен с възможностите на децата.
25. Използват се подходящи за конкретната тема методи, подходи и техники.
26. Използваните понятия са съобразени със съдържанието на образователното направление, с възрастта и възможностите на децата в групата. Планират се задачи за насърчаване интереса на децата към значението на думите. 
27. Дейностите и задачите са структурирани така, че да се използват вече усвоени знания, да се затвърждават и надграждат. 
28. Осигурени са условия за спазване на книжовно-езиковите норми в дейностите по различните образователни направления, както и в заниманията по интереси с цел усвояване на книжовен български език. Българския език е основа за общуването.
29. Ефективно използване на подходящи за възрастта дидактични материали, вкл. и на ИКТ, когато е възможно за мотивиране активното участието на децата в обучението.
30. Оценка и обратна връзка за установяване на степента на осмисляне и усвояване на съдържанието и достигането на поставените цели. Децата оценяват своите постижения и резултати. 
31. Постиженията на детето се проследяват в началото и в края на учебното време по образователни направления и се използват за определяне на мерки за напредъка на децата. 
32. Изградена система за насърчаване и популяризиране индивидуалните постижения на всяко дете (изложби, концерти, състезания и др.). 
33. Педагогическите специалисти съвместно обсъждат и планират конкретни мерки за напредъка на децата, с които своевременно запознават родителите с цел осигуряване на разбиране и гарантиране на подкрепа.
34. Ежедневно в педагогическите ситуации се осъществяват дейности за превенция на обучителните затруднения. 
35. Работещ график за информиране и консултиране на родителите и включването им в дейности.
36. Ефективна екипна работа на педагогическите специалисти в подкрепа на развитието на всяко дете. 
37. Предоставена възможност за организиране на разнообразни занимания по интереси по желание на родителите и срещу заплащане. 
38. Осигурена е възможност за логопедична работа. 
39. Ефективна организация и обучение чрез допълнителни модули за деца, за които българският език не е майчин или които не владеят добре български език – при необходимост. 
40. Обсъдени с родителите и планирани дейности за превенция на насилието и преодоляване на проблемното поведение.
41. Извършена оценка от екип за подкрепа за личностно развитие на индивидуалните потребности за определяне вида на необходимата допълнителна подкрепа за личностно развитие на дете. 
42. Родителите са информирани за резултата от оценката на индивидуалните потребности, запознати са с плана за подкрепа на детето. 
43. ЕПЛР и учителите на групата са осигурили дидактически ресурси и среда за работа според плана за подкрепа на детето. 
44. В детската градина е създадена ефективна специализирана подкрепяща среда и са осигурени необходимите технически средства.
45. Система на подбор и мотивация на персонала. 
46. Система за повишаване на квалификацията на педагогическите специалисти и професионалната компетентност на персонала. 
47. Система за наставничество. 
48. Делегиране на правомощия и възлагане на отговорности за постигане целите на детската градина. 
49. Система за насърчаване на постиженията и извеждане на добър педагогически опит.
50. Информационна осигуреност и регламентиране на дейността. 
51. Автономност на детската градина.
52. Осигуреност с интерактивни технологии и устройства за провеждане на модерен образователен процес. 
53. Осигурена безопасност при работата в интернет и защита на личните данни на деца, родители и служители в детската градина. 
54. Обновената и модернизирана на материално-техническата база е необходимо условие за осигуряване на качествено образование. 
55. Осигурена здравословна, достъпна и сигурна среда, съобразена с възрастта на децата за гарантиране на равен достъп до качествено образование.
56. Законосъобразно и целесъобразно управление на финансовите средства. 
57. Изградена система за финансово управление и контрол (СФУК). 
58. Прозрачно управление и разходване на бюджета.
59. Осигуряване на допълнителни средства създаване на условия и предпоставки за повишаване качеството на образованието. 
60. Контрол.
61. Ефективно работещ обществен съвет. 
62. Участие на родителите във форми на занимания по интереси. 
63. Работещ механизъм за информиране на родителите като участници в образователния процес. 
64. Редовно проучване на мнението на родителите за качеството на предоставяните услуги и цялостната дейност на детската градина.
ПОКАЗАТЕЛИ ЗА УСПЕХ:
1. Ефективно и устойчиво развитие на детската градина.
2. Концепция за развитието на детската градина
3. Планиране на дейностите на детската градина и изграден годишен план.
4. Обхват, включване и предотвратяване на отпадането от образователната система.
5. Превенция на проблемното поведение.
6. Развитие на институционална култура в детската градина.
7. Качество на образователния процес и на педагогическото взаимодействие.
8. Предварителна подготовка и планиране.
9. Предлагане на обща и допълнителна подкрепа за личностно развитие на децата в детската градина.
10. Множество изяви на децата на различни нива и чрез разнообразни методи и средства.
11. Стимулиране на емоционалната активност на децата за сметка на напрежението, тревожността, агресивните и негативните прояви. 
12. Оказване на необходима и поискана помощ от родителите с цел подобряване на уменията за родителство, консултиране, оказване на подкрепа.
13. Ефективна работа с родителите.
14. Ефективно разпределение, използване и управление на ресурсите в детската градина.
15. Ефективен контрол на дейностите.
16. Подобрена материална база и осигурена добра технологична обезпеченост на образователния процес. 

НОРМАТИВНИ ОСНОВАНИЯ ЗА РАЗРАБОТВАНЕ НА МЕРКИТЕ ЗА КАЧЕСТВОТО НА ОБРАЗОВАНИЕТО В ДЕТСКАТА ГРАДИНА:

1. Закон за предучилищното и училищното образование.
2. Наредба № 5 от 2016 г. за предучилищното образование.
3. Наредба № 15 от 2019 г. за статута и професионалното развитие на учителите, директорите и другите педагогически специалисти.
4. Наредба № 24 от 10 септември 2020 г. за физическата среда и информационното и библиотечното осигуряване на детските градини, училищата и центровете за подкрепа за личностно развитие.
5. Наредба за приобщаващото образование.
6. Наредба за финансирането на институциите в системата на предучилищното и училищното образование.
7. Постановление № 100 на МС от 8.06.2018 г. за създаване и функциониране на Механизъм за съвместна работа на институциите по обхващане, включване и предотвратяване на отпадането от образователната система на деца и ученици в задължителна предучилищна и училищна възраст.
8. Механизъм за противодействие на тормоза и насилието в институциите в системата на предучилищното и училищното образование.
9. Алгоритъм за прилагане на механизма за противодействие за и насилието в институциите в системата на предучилищното и училищното образование.
10. Областни и общински стратегии.

